2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

ในปี 2549 บริษัทฯ ปรับเปลี่ยนธุรกิจจากผู้ผลิตและจัดจำหน่ายเครื่องใช้ไฟฟ้า
มาจำหน่ายรถยนต์ที่ใช้ก๊าซธรรมชาติ
เนื่องจากปัจจุบันนี้สภาพเศรษฐกิจโดยรวมของประเทศมีปัญหาจากค่าเงินบาทแข็งค่าจากปีก่อนมากและราคาน้ำมันเชื้อเพลิงได้ปรับตัวสูงขึ้น
ทำให้บริษัท ฯ สนใจในธุรกิจส่งเสริมการประหยัดพลังงานโดยรวมของประเทศ ดังนั้นบริษัทฯ
จึงศึกษาแนวทางการทำธุรกิจรถยนต์ที่ใช้ก๊าซธรรมชาติ และเริ่มจำหน่ายรถยนต์
รถโดยสารขนาดเล็ก, ขนาดกลางและขนาดใหญ่โดยใช้ก๊าซธรรมชาติ (CNG)
โดยได้รับความร่วมมือทางด้านเทคนิคจากโรงงาน Higer Bus สาธารณรัฐประชาชนจีน บริษัทฯ
ได้ทำสัญญากับ King Long United Automotive Industry ( Suzhou ) Co., Ltd.
(King Long ) ภายหลังเปลี่ยนชื่อเป็น Higer Bus Co., Ltd.
ผู้ผลิตรถโดยสารขนาดใหญ่ของสาธารณรัฐประชาชนจีนและเป็นบริษัทส่งออกอันดับ 1 ของประเทศจีน
โดยแต่งตั้งให้บริษัทฯ เป็นตัวแทนจำหน่ายรถ Coach และ City Bus
แต่เพียงผู้เดียวในประเทศไทย มีขนาด 6, 8.4, 9.2, 10.5 และ 12 เมตร
ภายใต้เครื่องหมายการค้า HIGER โดย King Long
ให้ความช่วยเหลือในการถ่ายทอดระบบการให้บริการหลังการขายพร้อมทั้งส่งวิศวกรผู้เชี่ยวชาญมาฝึกอบรม
และทำงานร่วมกับวิศวกรของบริษัทในประเทศไทย ในการควบคุมมาตรฐานการติดตั้งระบบ NGV

ในปี 2553 บริษัทฯ
เริ่มดำเนินกิจการนำเข้าและจำหน่ายสินค้าประเภทเครื่องสำอางและผลิตภัณฑ์เสริมความงาม
ภายใต้เครื่องหมายการค้า “KARMARTS” ซึ่งเป็นศูนย์รวมสินค้าจากหลากหลายประเทศ

อนึ่ง นับจากวันเริ่มจัดตั้งบริษัทฯ จนถึงปัจจุบัน บริษัทฯ ไม่มี
การเปลี่ยนแปลงอำนาจการควบคุมกิจการ

  การเปลี่ยนแปลงที่สำคัญในปี 2553

ในปี 2553 บริษัทฯ ยังคงจำหน่ายรถยนต์ที่ใช้ก๊าซธรรมชาติ
โดยขยายตลาดจากรถโดยสารขนาดใหญ่มาเป็นรถตู้ NGV
เนื่องจากมีนโยบายจากหน่วยงานของรัฐในการคำนึงถึงความปลอดภัยในการเดินทางของประชาชนส่วนมากที่ใช้บริการจากรถสาธารณะ
ซึ่งการให้บริการให้กลุ่มรถตู้ประจำทางนั้นขยายตัวขึ้นใน 2-3 ปีที่ผ่านมาอย่างรวดเร็ว
จึงเป็นโอกาสอันดีในการขยายช่องทางการจำหน่ายรถตู้โดยสารประจำทางเพิ่มขึ้น

นอกจากนี้ ตามที่บริษัทฯ
ได้ขยายธุรกิจนำเข้าและจัดจำหน่ายเครื่องสำอางหลากแบรนด์จากประเทศต่างๆแถบเอเชีย
ซึ่งมีสินค้าหลายประเภทเช่น กลุ่มผลิตภัณฑ์ดูแลร่างกาย, กลุ่มผลิตภัณฑ์ดูแลผิวหน้า, กลุ่ม Make up,
กลุ่มกลุ่มสินค้าเกี่ยวกับเล็บ, อุปกรณ์เสริมความงามต่างๆ เป็นต้นโดยเริ่มตั้งแต่ช่วงต้นปี 2553
แล้วนั้น
ทีมบริหารได้สรรหาบุคลากรทั้งด้านการตลาดและการขายที่มีคุณภาพเข้ามาร่วมงานเพื่อขยายงานในกลุ่มธุรกิจนี้อย่างต่องเนื่อง
ผลประกอบการของธุรกิจนี้ในปี 2553 ของบริษัทฯ ได้โตอย่างต่อเนื่องในทุกๆเดือน
อันเนื่องมาจากอัตราการเติบโตของตลาดเครื่องสำอางโดยรวมที่สูงขึ้นประกอบกับการทำตลาดของบริษัทเป็นไปอย่างต่อเนื่อง
รวมถึงการสร้างแบรนด์ “KARMARTS” เพื่อให้เป็นที่รู้จักนั้น
นับได้ว่าประสบความสำเร็จในช่วงเวลา 1 ปีนี้ที่ผ่านมาทั้งในตลาดค้าส่งกรุงเทพและต่างจังหวัด
โดยบริษัทฯ ได้โฆษณาประชาสัมพันธ์ให้ลูกค้าทั้งกลุ่มผู้ประกอบการค้าส่งและผู้บริโภคได้รู้จัก
“KARMARTS”
ในแง่มุมของการเป็นผู้นำเข้าเครื่องสำอางและผลิตภัณฑ์เสริมความงามที่มีคุณภาพจากประเทศแถบเอเชีย
นอกจากนี้ผู้ประกอบการค้าส่งยังสามารถได้รับผลตอบแทนอย่างดีจากการซื้อสินค้า “KARMARTS”
เพื่อนำไปจำหน่ายปลีกได้
ทำให้เกิดกระแสการตอบรับที่ดีในแวดวงค้าส่งเครื่องสำอางนำเข้าเป็นอย่างมาก

จากแนวโน้มที่ดีของธุรกิจเครื่องสำอางค้าส่งของ KARMARTS นี้เอง ทำให้บริษัทฯ
เริ่มมีแนวคิดที่จะขยายช่องทางสำหรับธุรกิจนี้ไปยังช่องทางค้าปลีก
โดยสร้างรูปแบบธุรกิจเป็นลักษณะร้านค้าภายใต้แบรนด์ “KARMARTS”
ซึ่งมีผู้ประกอบการทั่วไปให้ความสนใจลงทุนเปิดร้านภายใต้การออกแบบและดำเนินงานด้านการตลาดโดยบริษัทเอง
ซึ่งภายในร้านจะประกอบไปด้วยสินค้าหลากหลายประเภทที่นำเข้าผ่านบริษัททั้งสิ้น
ซึ่งปัจจุบันได้ขยายสาขาไปกว่า 20 สาขาแล้วในปี 2553
และตั้งเป้าหมายในการสร้างรูปแบบธุรกิจให้ชัดเจนขึ้นเพื่อสามารถขยายในลักษณะแฟรนไชน์ได้
เพื่อให้ตอบสนองความต้องการของบริษัทฯ และผู้ประกอบการที่ต้องการเริ่มทำธุรกิจ

นอกจากธุรกิจกลุ่มเครื่องสำอางแล้วบริษัทฯ ยังได้มีการเพิ่มสินค้าในหมวดอุปโภคอีกด้วย เช่น
กระดาษชำระ, ผงซักฟอก ซึ่งเป็นสินค้าที่ใช้ในชีวิตประจำวันที่มีมูลค่าตลาดสูง
และวางแผนเพิ่มกลุ่มสินค้าให้หลากหลายมากขึ้นซึ่งภาพรวมเป็นไปได้ด้วยดีอย่างต่อเนื่อง

2.2 ลักษณะการประกอบธุรกิจและโครงสร้างกลุ่มบริษัท

บริษัท ไดสตาร์ อิเลคทริก คอร์เปอเรชั่น จำกัด (มหาชน)
เป็นผู้ผลิตและจำหน่ายรถยนต์ที่ใช้ก๊าซธรรมชาติ (NGV) ภายใต้เครื่องหมายการค้าแบรนด์ HIGER
แต่เพียงผู้เดียวในประเทศไทย

บริษัทย่อย

  บริษัท มาย บัส จำกัด

บริษัทฯ ได้ร่วมลงทุนในบริษัท มาย บัส จำกัด โดยถือหุ้นทั้งสิ้น 8,564,511 หุ้น รวมเป็นเงิน
9,173,531.32 บาท โดยแบ่งเป็นจำนวน 1 ล้านหุ้น (สำหรับหุ้นที่ชำระเต็มมูลค่าแล้ว 10 บาท)
และจำนวน 8 ล้านหุ้น (สำหรับหุ้นที่ชำระยังไม่เต็มมูลค่า 2.75 บาท ) คิดเป็นสัดส่วน 95.16%
ประกอบธุรกิจเดินรถโดยสารประจำทางปรับอากาศสาย ปอ.64 มีสิทธิการเดินรถ 8 ปี 9 เดือน
โดยนับตั้งแต่วันที่ 25 ส.ค. 2552 ถึง 31 พ.ค. 2561 โดยระยะทางเริ่มจากกระทรวงพาณิชย์
(แห่งใหม่) – ถนนรัตนาธิเบศร์ – สนามหลวง

  บริษัท สตาร์คอม จำกัด

บริษัทฯ ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ, จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line, โทรศัพท์แบบไร้สายและโทรศัพท์มือถือ เป็นต้น

โครงสร้างการถือหุ้นของกลุ่มบริษัท

  ------------------------------- ----- ---------------------------------
  กลุ่มตระกูลทีฆคีรีกุล                        ผู้ถือหุ้นรายอื่นๆ

  28.21%                                71.79%
  ------------------------------- ----- ---------------------------------

  -----------------------------------------------------------------------
  บริษัท ไดสตาร์ อิเลคทริก คอร์เปอเรชั่น จำกัด (มหาชน)

  -----------------------------------------------------------------------

นโยบายการแบ่งการดำเนินงานของบริษัทในกลุ่ม

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ.ทีโอที เมื่อวันที่ 28 กรกฎาคม 2548

ปัจจุบันนี้บริษัท สตาร์คอม จำกัด
ได้ตัดสินใจหยุดงานปรับปรุงโครงข่ายโทรศัพท์ดังกล่าวหลังจากได้รับหนังสือจากสำนักงานคณะกรรมการกิจการโทรคมนาคมแห่งชาติเพื่อให้เข้าชี้แจงข้อเท็จจริงกรณีที่บริษัทย่อยดำเนินการปรับปรุงโครงข่ายให้กับคู่สัญญาคือ
บริษัท ทีโอที จำกัด (มหาชน) ซึ่งยังไม่ได้รับใบอนุญาตให้ใช้เครื่องวิทยุคมนาคม ระบบเซลลูล่าห์
มาตรฐาน CDMA 2000 1X ประกอบกับความล่าช้าเป็นเวลานานของงานปรับปรุงโครงข่ายฯ
ที่ผ่านมาอันเนื่องมาจากความล่าช้าในการดำเนินการขอใบอนุญาตนำเข้าอุปกรณ์ฯ
ที่ใช้ในการปรับปรุงโครงข่ายฯ ซึ่งเป็นภาระหน้าที่ของ บมจ.ทีโอที
ดังนั้นบริษัทย่อยจึงได้ทำหนังสือขอให้บริษัท ทีโอที จำกัด (มหาชน)
พิจารณายกเลิกสัญญาและรับซื้ออุปกรณ์ที่
บริษัทได้ลงทุนไปเนื่องจากสัญญาปรับปรุงโครงข่ายโทรศัพท์เคลื่อนที่อาจขัดกับพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ. 2535 โดยกระทรวงเทคโนโลยีสารสนเทศและการสื่อสารได้มีหนังสือลงวันที่ 14 พฤษภาคม
2550
แจ้งกับบริษัทย่อยว่าได้ส่งเรื่องให้คณะกรรมการกฤษฎีกาวินิจฉัยว่าสัญญาดังกล่าวขัดกับพระราชบัญญัติข้างต้นหรือไม่
และคำวินิจฉัยของคณะกรรมการกฤษฎีกาลงวันที่ 5 ตุลาคม 2550
มีความเห็นว่าสัญญาปรับปรุงโครงข่ายโทรศัพท์เคลื่อนที่ระบบ 470 MHz ซึ่งกระทำเมื่อวันที่ 28
กรกฎาคม 2548 ภายหลังจากที่พระราชบัญญัติว่าด้วยการให้เอกชนเข้าร่วมงานฯ ใช้บังคับแล้ว
มีสาระสำคัญในการให้เอกชนเข้าร่วมงานหรือดำเนินการในกิจการของรัฐ
และต้องดำเนินการตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ.2535 โดยบริษัท ทีโอที จำกัด (มหาชน)
ซึ่งเป็นหน่วยงานเจ้าของโครงการต้องเสนอโครงการที่ได้ดำเนินการไปแล้วต่อกระทรวงเทคโนโลยีสารสนเทศและการสื่อสาร
และกระทรวงการคลังพิจารณาก่อนเสนอคณะรัฐมนตรีพิจารณาเห็นชอบในหลักการของโครงการต่อไป
โดยคณะทำงานประสานงานเจรจาข้อตกลงกับบริษัท ทีโอที จำกัด (มหาชน) แจ้งว่าบริษัท ทีโอที
จำกัด (มหาชน) ต้องเข้าทำการชี้แจงต่อหน่วยงานที่เกี่ยวข้องและคาดว่าใช้เวลาไม่ต่ำกว่า 1 ปี
บริษัทย่อยจึงสรุปว่าไม่มีความประสงค์กระทำต่อตามสัญญาเดิม
จึงขอเสนอให้คณะทำงานพิจารณารับซื้ออุปกรณ์โครงข่ายที่บริษัทย่อยมีอยู่ทั้งหมด คณะทำงานฯ
รับข้อเสนอโดยจะรับซื้อเฉพาะส่วนที่เกี่ยวข้องกับการลงทุนเพื่อการปรับปรุงโครงข่ายโทรศัพท์เคลื่อนที่ให้เป็นระบบ
CDMA 470MHz รวมทั้งเครื่องลูกข่าย
อย่างไรก็ตามคณะทำงานได้แจ้งว่าข้อสรุปจากการประชุมเป็นความคิดเห็นของคณะทำงาน
ส่วนการสรุปผลเพื่อดำเนินการต้องให้คณะกรรมการบริหารของบริษัท ทีโอที จำกัด (มหาชน)
เป็นผู้ลงความเห็น ต่อมาคณะกรรมการกฤษฎีกาได้มีหนังสือตอบข้อหารือว่าหากบริษัท ทีโอที จำกัด
(มหาชน) ใช้สิทธิบอกเลิกสัญญาหรือ
คู่สัญญาทั้งสองฝ่ายตกลงที่จะยกเลิกสัญญาก็ย่อมเป็นไปตามเงื่อนไขที่กำหนดไว้ในสัญญา จากนั้น
คณะกรรมการเจรจาต่อรองในการรับซื้ออุปกรณ์และยกเลิกสัญญาปรับปรุงโครงข่ายโทรศัพท์เคลื่อนที่ระบบ
470MHz ของบริษัท ทีโอที จำกัด (มหาชน) และบริษัทย่อยได้ข้อสรุปจากการเจรจาในเบื้องต้น
โดยคณะกรรมการเจรจาฯ จะนำข้อสรุปดังกล่าวเสนอต่อคณะกรรมการบริหารของบริษัท ทีโอที
จำกัด (มหาชน) เพื่ออนุมัติต่อไป

ทั้งนี้ปัญหาของบริษัท สตาร์คอม จำกัด กับ บมจ.ทีโอที
อยู่ระหว่างรอผลการพิจารณาของคณะกรรมการบริหารของ บมจ.ทีโอที ต้องรอผลจากทาง
บมจ.ทีโอที

เมื่อวันที่ 23 มิถุนายน 2552 บริษัทฯ ได้ลงทุนใน บริษัท มาย บัส จำกัด
เพื่อขยายธุรกิจด้านรถยนต์ NGV ซึ่งบริษัทฯ
ดำเนินธุรกิจในการเดินรถยนต์โดยสารประจำทางปรับอากาศสาย ปอ.64
โดยระยะทางเริ่มจากกระทรวงพาณิชย์ (แห่งใหม่) ถนนรัตนาธิเบศร์ – สนามหลวง
และได้รับสิทธิการเดินรถ 8 ปี 9 เดือน มูลค่า 14.50 ล้านบาท โดยนับตั้งแต่วันที่ 25 ส.ค.
2552 – 31 พ.ค 2561

2.3 โครงสร้างรายได้

บริษัทฯ มีมูลค่าการจำหน่ายผลิตภัณฑ์รถยนต์ใช้ก๊าซธรรมชาติและสินค้าอุปโภคปี 2551 – 2553 ดังนี้

[TABLE]

2.4 เป้าหมายการดำเนินธุรกิจ

1.  บริษัทฯ จะจำหน่ายรถยนต์ที่ใช้ก๊าซธรรมชาติ (NGV) และจะพัฒนาการติดตั้งระบบ NGV
    ให้มีคุณภาพและมีประสิทธิภาพให้ได้มาตรฐานในประดับสากล
    เพื่อตอบสนองความต้องการของลูกค้าให้ครอบคลุมที่สุด

2.  บริษัทฯ
    จะเป็นศูนย์จำหน่ายสินค้ากลุ่มเครื่องสำอางและผลิตภัณฑ์เสริมความงามหลายยี่ห้อจากประเทศแถบเอเชียภายใต้การจัดจำหน่ายโดย
    “KARMARTS” ซึ่งเน้นคุณภาพที่เหมาะสมกับราคา และมีความทันสมัยเหมาะสมกับกลุ่มเป้าหมาย
    โดยสินค้าทั้งหมดต้องผ่านการทดลองใช้จริงและคัดสรรมาจากแหล่งผลิตที่เชื่อถือและไว้ใจได้เพื่อให้ลูกค้ามั่นใจได้ว่าสินค้าทุกชนิดที่ทางบริษัทฯ
    นำเข้าเป็นสินค้าที่ได้มาตรฐานอย่างแท้จริง

3.  บริษัทฯ
    ต้องการสร้างช่องทางค้าปลีกเพื่อจำหน่ายสินค้ากลุ่มเครื่องสำอางและผลิตภัณฑ์เสริมความงามให้เป็นที่รู้จักแก่ผู้บริโภคในนามของร้าน
    “KARMARTS”

4.  บริษัทฯ มีนโยบายการดำเนินงานที่โปร่งใส และได้สร้างมูลค่าเพิ่มให้แก่กิจการในระยะยาว ,
    บริหารบริษัทฯ ด้วยความรอบครอบระมัดระวัง
    ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
    รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น

---------------------------------------------------